Stein Kåre Kristiansen

Stein Kåre Kristiansen (født 1951) er en norsk journalist, korrespondent og politisk kommentator med lang fartstid i VG og . Kristiansen har befattet seg mye med norsk regjeringspolitikk og i særdeleshet norsk valg.

Kristiansen vokste opp på Nesodden som sønn av KrF-politikeren Kåre Kristiansen. Han startet journalistkarrieren i Vårt Land i 1973 og var der til han gikk til Verdens Gang i 1977. Han startet i avisas politiske avdeling, deretter ble han avisas korrespondent i USA. I 1989 ble han leder i VGs politiske avdeling. Fra 1990 og frem til 1995 var korrespondent i Sovjetunionen og Russland, med base i Moskva. Fra 1995 var Kristiansen igjen leder av VGs politiske avdeling. I 1996 ble han ansatt i TV 2s politiske avdeling, først som journalist, deretter som avdelingsleder. I 2000 ble han ansatt som ny aktualitetsredaktør og fikk dermed ansvaret for aktualitetsprogrammene Rikets tilstand, Holmgang og Tabloid. Han fortsatte imidlertid som kommentator og reporter ved større politiske begivenheter. I 2005 fikk han ny stilling i kanalen som politisk redaktør. Fra 2010 ledet han programmet Kristiansen & Strand sammen med Arne Strand. Han sluttet i TV 2 i 2014.Slutter i TV2. Prioriterer de 11 barna - Se og Hør 3. januar 2014 

I tiden etter TV 2 har Kristiansen vært tilknyttet Gambit H+K som rådgiver og politisk kommentator.

Referanser

Kategori:Norske journalister
Kategori:Norske TV-programledere
Kategori:Norske korrespondenter
Kategori:TV 2-journalister
Kategori:Journalister i VG
Kategori:Journalister i Vårt Land
Kategori:Personer fra Nesodden kommune